Junior Eurovision Song Contest 2016

Junior Eurovision Song Contest 2016 var den 14. utgaven av Junior Eurovision Song Contest og ble arrangert av den maltesiske rikskringkasteren PBS i Valletta på Malta. Finalen ble arrangert 20. november 2016. 17 land deltok i konkurransen. Israel, Kypros og Polen returnerte til konkurransen etter å ha vært fraværende i henholdsvis fire, to og tolv år. Montenegro, San Marino og Slovenia trakk seg fra konkurransen. Ben Camille og Valerie Vella var programledere. Det var første gang siden 2013-utgaven av Junior Eurovision Song Contest at konkurransen ble ledet av to programledere.

Georgia vant Junior Eurovision Song Contest 2016 med sangen «Mzeo», framført på georgisk av Mariam Mamadashvili. Dette var Georgias tredje seier i Junior Eurovision Song Contest, og landet har nå rekorden i antall seire, med tre seire, etter å ha vunnet i 2008 og 2011. I tillegg fikk Mariam Mamadashvili den høyeste poengsummen i Junior Eurovision Song Contests historie med 239 poeng og den ble ikke slått før i 2019 da Polen vant med 278 poeng.

Format

Programledere 
28. oktober 2016 ble Valerie Vella og Ben Camille presentert som programledere for Junior Eurovision Song Contest 2016. Vella er kjent i Malta som programleder, og har tidligere vært programleder under Maltas nasjonale finaler til Eurovision Song Contest i 2002, 2009 og 2011. Hun har også vært kommentator i Eurovision Song Contest i 2009 og 2010, i tillegg til Junior Eurovision Song Contest fra 2004 til 2009. Hun har også lest opp Maltas poeng i Eurovision Song Contest i 2000 og 2005. Camille er også kjent som programleder, i tillegg til skuespiller i Malta og er kjent for å ha spilt i den maltesiske tv-serien Strada Stretta. Han ledet Malta Eurovision Song Contest 2016 og leste opp Maltas jurypoeng i Eurovision Song Contest samme år.

Nytt stemmesystem 
Under pressekonferansen for Junior Eurovision Song Contest 2016, som ble avholdt i Stockholm, annonserte styregruppen at det ville bli en rekke forandringer i forbindelse av avstemningen i Junior Eurovision Song Contest. Tidligere hadde poengene blitt avgitt basert på en kombinasjon av 50 prosent nasjonale jurystemmer og 50 prosent seerstemmer fra hvert land, i tillegg til et ekstra sett med poeng gitt av en jury bestående av barn. Den nye avstemningsprosessen var en variant av det nye systemet som ble innført i Eurovision Song Contest samme år, men i stedet for seerstemmer ble en barnejury bli brukt i hvert land.

1–8, 10 og 12 poeng baseres på en 50/50-kombinasjon av en voksen- og barnejury fra hvert land. Poengene fra voksenjuryen ble lest opp av en talsperson fra hvert land, mens poeng fra de nasjonale barnejuryene ble samlet og lest opp samlet av programlederne. For første gang i Junior Eurovision Song Contest fikk ikke seerne stemme.

I tillegg ga et ekspertpanel fra musikkindustrien tilbakemeldinger på artistenes framføringer. Ekspertpanelet bestod av Christer Björkman,  og Eurovision Song Contest 2011 og 2012-deltagerne Jedward.

For første gang siden 2005 fikk ikke lenger alle deltakerne 12 poeng fra startet av avstemningen. Dette ble innført i 2005 for å hindre at noen skulle få null poeng.

Deltakerland

Land som kom tilbake 
  Israel − 21. august 2016 informerte den israelske kringkasteren IBA at de muligens ville delta i Junior Eurovision Song Contest 2016. 28. september 2016 kom det fram på den offisielle listen over deltakerland at Israel vil vende tilbake til Junior Eurovision Song Contest. Israel deltok sist i 2012.
  Kypros − 5. august 2016 annonserte den kypriotiske kringkasteren RIK at Kypros vil vende tilbake til Junior Eurovision Song Contest. Kypros deltok sist i 2014.
  Polen − 13. juli 2016 annonserte den polske kringkasteren TVP at Polen vil vende tilbake til Junior Eurovision Song Contest. Polen deltok sist i 2004.

Finale

Stemmegivning 

 Ekspert 1 (X1) – Christer Björkman
 Ekspert 2 (X2) – Mads Grimstad
 Ekspert 3 (X3) – Jedward

12 poeng fra Voksenjuryen

12 poeng fra Barnejuryen

Land som ikke deltok i 2016

Land som trakk seg 
  Montenegro − 29. august 2016 informerte den montenegrinske kringkasteren RTCG at Montenegro ikke vil delta i Junior Eurovision Song Contest 2016.
  San Marino − 14. juli 2016 informerte den sanmarinske kringkasteren San Marino RTV at San Marino ikke vil delta i Junior Eurovision Song Contest 2016.
  Slovenia − 24. mai 2016 informerte den slovenske kringkasteren RTVSLO at Slovenia ikke vil delta i Junior Eurovision Song Contest 2016. Årsaken til at de trekker seg, er de nye regelendringene i Junior Eurovision Song Contest laget av EBU.

Land som tidligere har deltatt, men som ikke deltar i 2016 
  Belgia − 19. juli 2016 informerte den flamske kringkasteren i Belgia, Ketnet, at Belgia ikke vil delta i Junior Eurovision Song Contest 2016. Fortsatt kan den franske kringkasteren RTBF delta for Belgia.
  Hellas − 25. mai 2016 informerte den greske kringkasteren ERT at Hellas ikke vil delta i Junior Eurovision Song Contest 2016.
  Kroatia − 17. august 2016 informerte den kroatiske kringkasteren HRT at Kroatia ikke vil delta i Junior Eurovision Song Contest 2016
  Latvia − 23. mai 2016 informerte den latviske kringkasteren LTV at Latvia ikke vil delta i Junior Eurovision Song Contest 2016.
  Moldova − 13. juli 2016 informerte den moldovske kringkasteren TRM at Moldova ikke vil delta i Junior Eurovision Song Contest 2016.
  Norge − 24. mai 2016 informerte NRK at Norge ikke vil delta i Junior Eurovision Song Contest 2016.
  Sveits − 5. juli 2016 informerte den italienskspråklige kringkasteren i Sveits, RSI, at Sveits ikke vil delta i Junior Eurovision Song Contest i 2016. Fortsatt kan andre sveitsiske kringkastere delta for Sveits.

Andre land 
  Tsjekkia − 5. juli 2016 informerte den tsjekkiske kringkasteren ČT at Tsjekkia ikke vil debutere i Junior Eurovision Song Contest i 2016.
  Tyskland − 20. september ble det informert at Tyskland ikke vil debutere i Junior Eurovision Song Contest i 2016.

Se også 
 Eurovision Song Contest 2016
 Tyrkvisjonens sangkonkurranse 2016

Referanser

Eksterne lenker 
Offisiell nettside for Junior Eurovision Song Contest

Junior Eurovision Song Contest
Musikk i 2016
2016 på Malta